
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 96 

11 Μαΐου 2006 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

95. Τρόπος και διαδικασία εκλογής, συγκρότηση και 
σύνθεση των Διοικητικών Επιτροπών των Επιμε¬ 
λητηρίων του V. 2081/1992, όπως ισχύει. 1 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της Συμφωνίας πο¬ 
λιτιστικής και εκπαιδευτικής συνεργασίας μεταξύ 
της Κυβέρνησης της Ελληνικής Δημοκρατίας και 
της Κυβέρνησης της Ομσσπσνδιακής Δημοκρατί¬ 
ας της Βραζιλίας. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο π.δ. 84/2006 (Α' 87) αρ¬ 
μοδιότητας Υπουργείου Αγροτικής Ανάπτυξης και 
Τροφίμων. 3 


ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 95 
Τρόπος και διαδικασία εκλογής, συγκρότηση και σύν¬ 
θεση των Διοικητικών Επιτροπών των Επιμελητηρί¬ 
ων του V. 2081/1992, όπως ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη της παρ. 5 του άρθρου 3γ του ν. 2081/1992 
«Ρύθμιση του θεσμού των Επιμελητηρίων, τροποποίηση 
των διατάξεων ταυ ν. 1712/1987 για τον εκσυγχρονισμό 
των Επαγγελματικών Οργανώσεων των εμπόρων, βι- 
οτεχνών και λοιπών επαγγελματιών και άλλες διατά¬ 
ξεις» (Φ.Ε.Κ. 154Α'), το οποίο προστέθηκε με το άρθρο 
22 του ν. 3419/2005 «Γενικό Εμπορικό Μητρώο (Γ.Ε.ΜΗ.) 
και Εκσυγχρονισμός της Επιμελητηριακής Νομοθεσίας», 
(297Α'). 

2. Τις διατάξεις του άρθρου 90 του κώδικα νομοθε¬ 
σίας για την κυβέρνηση και τα κυβερνητικά όργανα 
πσυ κυρώθηκε με το άρθρο πρώτο με το π.δ. 63/2005 
«Κωδικοποίηση της Νομοθεσίας για την Κυβέρνηση και 
τα Κυβερνητικά όργανα» (98 Α'). 


3. Την υπ’ αριθμ. Δ15/Α/Φ19/Οικ. 4040/27.2.2006 κοινή 
απόφαση του Πρωθυπουργού και του Υπουργού Ανά¬ 
πτυξης με θέμα «Ανάθεση αρμοδιοτήτων στους Υφυ¬ 
πουργούς Ανάπτυξης» (249 Β'). 

4. Το υπ’ αριθμ. 4625/16.12.2005 έγγραφο της Κεντρι- 
κής'Ενωσης Επιμελητηρίων Ελλάδος καθώς και το από 
23.11.2005 πρακτικό της Διοικητικής της Επιτροπής. 

5. Το γεγονός ότι στο από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

6. Την υπ’ αριθμ. Δ107/19.4.2006 γνωμοδότηση του Συμ¬ 
βουλίου της Επικρατείας. 

Με πρόταση του Υφυπουργού Ανάπτυξης, αποφασί¬ 
ζουμε : 

ΜΕΡΟΣ Α' 

Άρθρο 1 

ΣΥΝΘΕΣΗ ΔΙΟΙΚΗΤΙΚΗΣ ΕΠΙΤΡΟΠΗΣ 

Η Διοικητική Επιτροπή του κάθε Επιμελητηρίου αποτε- 
λείται από τον Πρόεδρο, τους Α' και Β' Αντιπροέδρους, 
τον Γ ενικό Γ ραμματέα και τον Οικονομικό Επόπτη. Πρό¬ 
εδρος της Διοικητικής Επιτροπής είναι ο Πρόεδρος του 
Επιμελητηρίου (άρθρο 3ε παρ.1 του ν. 2081/1992, που 
προστέθηκε με το άρθρο 21 του ν. 3419/2005). 

Άρθρο 2 

ΑΥΤΟΔΙΚΑΙΗ ΑΝΑΚΗΡΥΞΗ 
ΠΡΟΕΔΡΟΥ ΔΙΟΙΚΗΤΙΚΗΣ ΕΠΙΤΡΟΠΗΣ 

Πρόεδρος του Επιμελητηρίου και της Διοικητικής 
Επιτροπής αυτού ανακηρύσσεται αυτοδίκαια και χω¬ 
ρίς εκλογική διαδικασία, σύμφωνα με τη διάταξη του 
πρώτου εδαφίου του άρθρου 3δ του ν. 2081/1992 που 
προστέθηκε με το άρθρο 22 του ν. 3419/2005, ο επικεφα¬ 
λής του συνδυασμού που συγκέντρωσε τσ ήμισυ πλέον 
μιας των εδρών κατά τις εκλογές για την ανάδειξη του 
διοικητικού συμβουλίου και υπό την προϋπόθεση ότι ο 
συνδυασμός αυτός εξέλεξε μία τσυλάχιστον έδρα στο 
Τμήμα που είχε θέσει υποψηφιότητα ο επικεφαλής. 

ΜΕΡΟΣ Β' 

ΕΚΑΟΓΗ ΠΡΟΕΔΡΟΥ ΔΙΟΙΚΗΤΙΚΗΣ ΕΠΙΤΡΟΠΗΣ 

Άρθρο 3 
ΠΡΟΣΚΑΗΣΗ 

1. Σε περίπτωση μη αυτοδίκαιης ανακήρυξης Προέδρου 
από την Εκλογική Επιτροπή, σύμφωνα με το προηγούμε- 

νο άρθρο, τα αιρετά μέλη του Διοικητικού Συμβουλίου 
του κάθε Επιμελητηρίου εκλέγουν τον Πράεδρο αυτού 
και της Διοικητικής του Επιτροπής. 

2. Η εκλογή του Προέδρου γίνεται εντάς δέκα πέντε 
(15) ημερών απά την ημερομηνία της ανακήρυξης από 
την εκλογική επιτροπή των αποτελεσμάτων των εκλο¬ 
γών , για την ανάδειξη των αιρετών μελών του Διοικη¬ 
τικού Συμβουλίου του Επιμελητηρίου, με την επιφύλαξη 
των οριζομένων στην παρ. 3 του παρόντος. 

3. Η πρόσκληση για την εκλογή του Προέδρου του Επι¬ 
μελητηρίου και της Διοικητικής Επιτροπής αυτού απο- 
στέλλεται στα αιρετά μέλη ταυ Διοικητικσύ Συμβουλίου 
από την απερχόμενη Διοικητική Επιτροπή εντός επτά 
(7) ημερών από την ανακήρυξη των αποτελεσμάτων των 
εκλσγών, σε περίπτωση δε παράλειψης της ενέργειας 
αυτής, η πρόσκληση απσστέλλεται από τσν Δισικητικό 
Προϊστάμενο του Επιμελητηρίου εντός των επόμενων 
τριών (3) ημερών. Αν δεν αποσταλεί πρόσκληση κατά τα 
ανωτέρω, τα αιρετά μέλη του Διοικητικού Συμβουλίου 
προσκαλούνται από την αρμόδια Διεύθυνση του Υπουρ¬ 
γείου Ανάπτυξης εντός τριών (3) ημερών από την ημέρα 
της καθ' οιονδήποτε τρόπο ενημέρωσής της. 

Άρθρο 4 

ΠΡΟΣΩΡΙΝΟ ΠΡΟΕΔΡΕΙΟ - ΥΠΟΒΟΑΗ 
ΥΠΟΨΗΦΙΟΤΗΤΩΝ ΕΚΑΟΓΗΣ ΠΡΟΕΔΡΟΥ 
ΔΙΟΙΚΗΤΙΚΗΣ ΕΠΙΤΡΟΠΗΣ 

1. Μετά την πρόσκληση για την ανάδειξη Προέδρου 
του Επιμελητηρίου και της Διοικητικής Επιτροπής αυτού, 
συνέρχεται σε πρώτη συνεδρίαση το Διοικητικό Συμ¬ 
βούλιο που εκλέχθηκε από τις εκλογές. Στη συνεδρίαση 
αυτή καθήκοντα προσωρινού Προέδρου ασκεί ο σύμβου¬ 
λος που είναι αρχαιότερος ως μέλος του Επιμελητηρίου 
και αν αυτός κωλύεται ο κατά σειρά αρχαιότερος, χρέη 
δε προσωρινού Γραμματέα του Διοικητικού Συμβουλίου 
εκτελεί ο σύμβουλος που επιλέγεται από τον προσωρινό 
Πρόεδρο. 

2. Οι αιτήσεις υποψηφιότητας για το αξίωμα του Προ¬ 
έδρου του Επιμελητηρίου υποβάλλονται στο προσωρινό 
Προεδρείο αμέσως μετά την ανάληψη των καθηκόντων 
του, εντός δέκα πέντε (15) λεπτών, από την ειδική ανα¬ 
κοίνωσή του. 

Ο προσωρινός Πρόεδρος και ο προσωρινός Γραμμα- 
τέας δεν επιτρέπεται να είναι υποψήφιοι για το αξίωμα 
του Προέδρου. 

3. Μετά την εκλογή, σύμφωνα με το άρθρο 5 του παρό¬ 
ντος, των μελών της Εφορευτικής Επιτροπής, ο προσω¬ 
ρινός Πρόεδρος του Διοικητικού Συμβουλίου παραδίδει 
στον Πρόεδρο της Επιτροπής αυτής τις αιτήσεις των 
υποψηφίων για το αξίωμα του Προέδρου του Επιμελη¬ 
τηρίου, προκειμένου να συνταχθεί ενιαίο ψηφοδέλτιο 
των υποψηφίων αυτών, κατά αλφαβητική σειρά, με την 
επιμέλεια και ευθύνη της Εφορευτικής Επιτροπής. 

Άρθρο 5 

ΕΦΟΡΕΥΤΙΚΗ ΕΠΙΤΡΟΠΗ 

1. Το προσωρινό Προεδρείο, αμέσως μετά την ανάληψη 
των καθηκόντων του και την υποβολή των υποψηφιο¬ 
τήτων για το αξίωμα του Προέδρου του Επιμελητηρίου, 
προβαίνει στην διενέργεια εκλογών για την ανάδειξη 
των τακτικών και αναπληρωματικών μελών τριμελούς 
Εφορευτικής Επιτροπής, που θα επιμεληθεί της διεξα¬ 
γωγής των εκλογών για την ανάδειξη του Προέδρου του 


Επιμελητηρίου και της Διοικητικής Επιτροπής καθώς 
και των λοιπών μελών της Διοικητικής Επιτροπής στις 
ορισθείσες ημερομηνίες. 

Ο προσωρινός Πρόεδρσς και σ πρσσωρινός Γραμμα- 
τέας δεν επιτρέπεται να είναι υπσψήφιοι για μέλη της 
Εφορευτικής Επιτροπής. 

2. Τα υποψήφια μέλη της Εφορευτικής Επιτροπής υπο¬ 
βάλλουν σχετική αίτηση στο προσωρινό Προεδρείσ. 

Η εκλσγή γίνεται αυτσπρσσώπως μεταξύ των αιρετών 
μελών ταυ Διοικητικσύ Συμβουλίσυ και με μυστική δια 
ψηφοδελτίων ψηφοφορία. Εκλέγονται οι τρεις πρώτοι 
πλειοψηφήσαντες υποψήφιοι. 

3. Η εκλεγείσα Εφορευτική Επιτροπή, εκλέγει μεταξύ 
των μελών της τον Πρόεδρο αυτής. 

4. Εκλογή νέας Εφορευτικής Επιτροπής ή νέου μέλους 
αυτής γίνεται σε περίπτωση απσυσίας ή παραίτησης 
μέλους ή μελών αυτής ή αδυναμίας άσκησης των κα¬ 
θηκόντων τους. 

Άρθρο 6 

ΔΙΕΞΑΓΩΓΗ ΨΗΦΟΦΟΡΙΑΣ 

1. Τα αιρετά μέλη του Διοικητικού Συμβουλίου, στα 
οπαία έχει διανεμηθεί το ενιαίο ψηφοδέλτιο των υπο¬ 
ψηφίων για το αξίωμα του Προέδρου του Επιμελητηρίου 
και της Διοικητικής Επιτροπής, σημειώνουν επ' αυτού 
ένα σταυρό με στυλογράφο χρώματσς μαύρσυ ή μπλέ, 
πσυ τίθεται πριν ή μετά τσ όνσμα ταυ υποψηφίσυ της 
πρστίμησής τους. 

2. Περισσότεροι του ενός σταυρού προτίμησης, άλλα 
σημεία πλην του σταυρού, διαγραφές ή διορθώσεις ή 
ξέσματα επί του ψηφοδελτίου, που παραβιάζουν την 
μυστικότητα της ψηφοφσρίας, καθιστσύν αυτό άκυρο. 

3. Η ψηφοφορία διενεργείται με ονομαστική, κατά 
αλφαβητική σειρά, κλήση των εκλσγέων - αιρετών με¬ 
λών του Διοικητικού Συμβουλίου, από την Εφορευτική 
Επιτροπή ή από εντεταλμένο μέλος της και με την δια¬ 
γραφή αυτών, μόλις ψηφίσουν, από τον εκλογικό κατά¬ 
λογο των αιρετών μελών του Διοικητικού Συμβουλίου. 
Ως εκλογικός κατάλογος χρησιμοποιείται ο κατάλογος 
ανακήρυξης των επιτυχόντων από την Εκλογική Επιτρο¬ 
πή ή από το Διοικητικό Πρωτοδικείο. 

4. Μετά την εκφώνηση του εκλογικού καταλόγου και 
την παροχή ψήφου και από τον τελευταίο παρόντα 
εκλογέα, ή μετά το πέρας της 15λεπτης προθεσμίας, 
πσυ μπορεί να δίδεται από την Εφορευτική Επιτροπή 
για προσέλευση εκλογέων, που τυχόν καθυστέρησαν 
ή απουσιάζσυν, η διαδικασία της εκλογής περαιώνεται 
και η ψηφοδόχος κλείνει, με πράξη της Εφορευτικής 
Επιτροπής που καταχωρείται στα πρακτικά εκλογής, 
δεν επιτρέπεται δε μετά ταύτα η ψηφοφορία σε σποι- 
ονδήπστε εκλογέα που καθυστέρησε να προσέλθει. 

'Άρθρο 7 

ΑΝΑΚΗΡΥΞΗ ΠΡΟΕΔΡΟΥ 

1. Ο Πρόεδρσς τσυ Επιμελητηρίου και της Διοικητικής 
Επιτροπής εκλέγεται με απόλυτη πλειοψηφία του συνό¬ 
λου των αιρετών μελών του Διοικητικού Συμβουλίου. 

2. Εάν δεν υπάρξει η ανωτέρω απόλυτη πλειοψηφία, η 
εκλογική διαδικασία επαναλαμβάνεται αμέσως, μεταξύ 
των δυο πρώτων εκ των υποψηφίων, που έλαβαν τις 
περισσότερες ψήφους. Κατά την εκλογή αυτή, απαιτεί¬ 
ται και πάλι η απόλυτη πλειοψηφία του συνόλου των 
αιρετών μελών του Διοικητικού Συμβουλίου. 

3. Εάν δεν προκύψει κατά την επαναληπτική εκλογή 
η ως άνω απάλυτη πλειοψηφία, η εκλογική διαδικασία 
επαναλαμβάνεται και πάλι εντός δέκα (10) ημερών, με¬ 
ταξύ των ιδίων δύο πρώτων εκ των υποψηφίων με νέα 
πρόσκληση, που αποστέλλει ο Διοικητικός Προϊστάμενος 
και στην οποία ορίζεται η νέα ημερομηνία. Για την εκλογή 
απαιτείται και πάλι απόλυτη πλειοψηφία του συνόλου 
των αιρετών μελών του Διοικητικού Συμβουλίου. 

4. Εάν και κατά την εκλογή αυτή δεν προκύψει απόλυ¬ 
τη πλειοψηφία, η εκλογή επαναλαμβάνεται, οπότε αρκεί 
η απόλυτη πλειοψηφία των παρόντων αιρετών μελών 
του Διοικητικού Συμβουλίου. 

Σε περίπτωση ισοψηφίας, η ψηφοφορία επαναλαμβά¬ 
νεται και αν δεν επιτευχθεί πάλι η απόλυτη πλειοψηφία 
των παρόντων αιρετών μελών του Διοικητικού Συμβου¬ 
λίου, διενεργείται κλήρωση. 

ΜΕΡΟΣ Γ 

ΕΚΛΟΓΗ ΛΟΙΠΩΝ ΜΕΛΩΝ ΔΙΟΙΚΗΤΙΚΗΣ ΕΠΙΤΡΟΠΗΣ 

Άρθρο 8 

ΣΥΝΕΔΡΙΑΣΗ ΓΙΑ ΕΚΛΟΓΗ ΛΟΙΠΩΝ ΜΕΛΩΝ 
ΤΗΣ ΔΙΟΙΚΗΤΙΚΗΣ ΕΠΙΤΡΟΠΗΣ 

1. Η εκλογή των λοιπών μελών της Διοικητικής Επι¬ 
τροπής γίνεται εντός δέκα πέντε (15) ημερών από την 
ημερομηνία της εκλογής του Προέδρου του Επιμελητη¬ 
ρίου με πρόσκληση αυτού προς όλα τα αιρετά μέλη του 
Διοικητικού Συμβουλίου του Επιμελητηρίου. Στην συνε¬ 
δρίαση αυτή προεδρεύει ο νεοεκλεγείς Πρόεδρος του 
Επιμελητηρίου και χρέη προσωρινού γραμματέα εκτελεί 
το μέλος του Διοικητικού Συμβουλίου που ορίζεται από 
τον Πρόεδρο και συναινεί στην επιλογή του. 

2. Την επιμέλεια της εκλογικής διαδικασίας και για την 
εκλογή των λοιπών μελών της Διοικητικής Επιτροπής 
έχει η εκλεγείσα Εφορευτική Επιτροπή του άρθρου 5 
του παρόντος. 

Άρθρο 9 

ΥΠΟΒΟΛΗ ΥΠΟΨΗΦΙΟΤΗΤΩΝ - 
ΚΑΤΑΡΤΙΣΗ ΨΗΦΟΔΕΛΤΙΟΥ- ΨΗΦΟΦΟΡΙΑ 

1. Με την έναρξη της συνεδρίασης ο Πρόεδρος δι¬ 
απιστώνει την παρουσία των μελών της Εφορευτικής 
Επιτροπής και σε καταφατική περίπτωση συνεχίζεται 
η συνεδρίαση. Άλλως συμπληρώνεται η σύνθεση της 
Εφορευτικής Επιτροπής σύμφωνα με τις διατάξεις του 
άρθρου 5 του παρόντος και στη συνέχεια ο Πρόεδρος 
ορίζει προθεσμία τριάντα (30') λεπτών για την υποβολή 
υποψηφιοτήτων για όλα τα αξιώματα της Διοικητικής 
Επιτροπής. 

Τα μέλη της Εφορευτικής Επιτροπής καθώς και το αι¬ 
ρετό μέλος που ασκεί καθήκοντα προσωρινού γραμμα¬ 
τέα της συνεδρίασης, δεν επιτρέπεται να είναι υποψήφι¬ 
οι για τα λοιπά αξιώματα της Διοικητικής Επιτροπής. 

2. Οι αιτήσεις υποψηφιότητας υποβάλλονται προς την 
Εφορευτική Επιτροπή κατά αξίωμα μέλους της Διοικη¬ 
τικής Επιτροπής σύμφωνα με τα οριζόμενα στο άρθρο 
1 του παρόντος. 

3. Κάθε αιρετό μέλος του Διοικητικού Συμβουλίου δι¬ 
καιούται να θέσει υποψηφιότητα μόνο για ένα από τα 
λοιπά αξιώματα της Διοικητικής Επιτροπής. 

4. Γ ια τις θέσεις των λοιπών αξιωμάτων της Διοικη¬ 
τικής Επιτροπής συντάσσεται ενιαίο ψηφοδέλτιο κατά 
αξίωμα, η δε ψηφοφορία γίνεται ταυτόχρονα, αλλά σε 
χωριστή κάλπη για κάθε ένα αξίωμα. 


5. Κατά τα λοιπά η ψηφοφορία για την εκλογή στις 
θέσεις των λοιπών αξιωμάτων της Διοικητικής Επιτρο¬ 
πής γίνεται σύμφωνα με τις διατάξεις του άρθρου 6 
του παρόντος. 

Άρθρο 10 

ΑΝΑΚΗΡΥΞΗ ΣΤΑ ΛΟΙΠΑ ΑΞΙΩΜΑΤΑ 
ΤΗΣ ΔΙΟΙΚΗΤΙΚΗΣ ΕΠΙΤΡΟΠΗΣ 

1. Γ ια κάθε ένα από τα λοιπά αξιώματα της Διοικητικής 
Επιτροπής επιτυχόντες ανακηρύσσονται όσοι λαμβά¬ 
νουν την απόλυτη πλειοψηφία του συνόλου των αιρετών 
μελών του Διοικητικού Συμβουλίου. 

2. Εάν δεν υπάρξει η ανωτέρω απόλυτη πλειοψηφία, 
η εκλογική διαδικασία επαναλαμβάνεται, αμέσως, με¬ 
ταξύ των δυο πρώτων εκ των υποψηφίων, που έλαβαν 
τις περισσότερες ψήφους για κάθε αξίωμα. Κατά την 
εκλογή αυτή, απαιτείται και πάλι η απόλυτη πλειοψη¬ 
φία του συνόλου των αιρετών μελών του Διοικητικού 
Συμβουλίου. 

3. Εάν δεν προκύψει κατά την επαναληπτική εκλογή 
η ως άνω απόλυτη πλειοψηφία, η εκλογική διαδικασία 
επαναλαμβάνεται αμέσως και για την εκλογή απαιτείται 
πλέον η απόλυτη πλειοψηφία των παρόντων αιρετών 
μελών του Διοικητικού Συμβουλίου. 

Σε περίπτωση ισοψηφίας, η ψηφοφορία επαναλαμβά¬ 
νεται και αν δεν επιτευχθεί πάλι η απόλυτη πλειοψηφία 
των παρόντων αιρετών μελών του Διοικητικού Συμβου¬ 
λίου, διενεργείται κλήρωση. 

ΜΕΡΟΣ Δ' 

ΛΟΙΠΕΣ ΔΙΑΤΑΞΕΙΣ 

Άρθρο 11 

ΠΡΑΚΤΙΚΑ ΕΚΛΟΓΗΣ 

1. Η διαλογή των ψήφων και των σταυρών προτίμησης 
γίνεται από την Εφορευτική Επιτροπή. 

2. Τυχόν ενστάσεις κατά την εκλογική διαδικασία μέ¬ 
χρι τη λήξη της διαλογής και καταμέτρησης των ψήφων 
και την σύνταξη των πρακτικών εκλογής, υποβάλλονται 
στην εφορευτική Επιτροπή και εκδικάζονται αμέσως 
από την ίδια, η απόφαση της οποίας καταχωρείται στα 
πρακτικά. 

3. Μετά το πέρας της διαλογής συντάσσονται τα 
πρακτικά εκλογής, στα οποία περιλαμβάνονται και τα 
αποτελέσματα της εκλογικής διαδικασίας, τα οποία 
ανακοινώνονται, κατά περίπτωση, στον προσωρινό Πρό¬ 
εδρο ή στον Πρόεδρο του Επιμελητηρίου, ο οποίος και 
τα ανακοινώνει στο Διοικητικό Συμβούλιο. 

4. Τα πρακτικά εκλογής υπογράφονται τόσον από 
τα μέλη της Εφορευτικής Επιτροπής, όσο και από τον 
προεδρεύοντα της συνεδρίασης του Διοικητικού Συμ¬ 
βουλίου και από τον προσωρινό Γραμματέα. 

Άρθρο 12 

ΕΝΣΤΑΣΕΙΣ 

1. Οποιοσδήποτε έχει έννομο συμφέρον δικαιούται να 
υποβάλει ένσταση κατά του κύρους της εκλογής τόσο 
του Προέδρου όσο και των λοιπών αξιωμάτων της Δι¬ 
οικητικής Επιτροπής. 

2. Η υποβολή της ένστασης και η διαδικασία της εκ¬ 
δίκασής της διέπονται από τις διατάξεις του Κώδικα 
Διοικητικής Δικονομίας (άρθρα 267-272). 

3. Τυχόν υποβληθείσα ένσταση δεν κωλύει την ανά¬ 
ληψη των καθηκόντων του αξιώματος, για το οποίο 

εξελέγη ο υποψήφιος, κατά του οποίου στρέφεται η 
ένσταση. 

Άρθρο 13 

ΣΥΓΚΡΟΤΗΣΗ - ΑΝΑΛΗΨΗ 

1. Η Διοικητική Επιτροπή του Επιμελητηρίου συγκρο¬ 
τείται σε σώμα αμέσως μετά την εκλογή και των λοιπών, 
πέραν του Προέδρου, μελών της και το αργότερο εντός 
δέκα (10) ημερών από την εκλογή των μελών αυτών 
γίνεται η παράδοση της απερχόμενης Δισικητικής Επι¬ 
τροπής και η ανάληψη των καθηκόντων της νέας. 

2. Η θητεία των μελών της Διοικητικής Επιτροπής 
συμπίπτει με τη θητεία του Διοικητικού Συμβουλίου. 

Άρθρο 14 

ΚΑΘΗΚΟΝΤΑ - ΑΡΜΟΔΙΟΤΗΤΕΣ 

ΔΙΟΙΚΗΤΙΚΗΣ ΕΠΙΤΡΟΠΗΣ 

1. Η Διοικητική Επιτροπή και μετά τη λήξη της θητείας 
της εξακολουθεί να ασκεί τα υπηρεσιακά διαχειριστικά 
της καθήκοντα μέχρι την εκλογή και συγκρότηση και 
την ανάληψη των καθηκόντων της νέας Διοικητικής 
Επιτροπής. 

2. Η Διοικητική Επιτροπή έχει τα καθήκοντα και τις αρ¬ 
μοδιότητες, που της απονέμει η κείμενη νομοθεσία, ιδί¬ 
ως δε εκείνες της παρ. 4 του άρθρου 3ε του ν. 2081/1992, 
που προστέθηκε με το άρθρο 22 του ν. 3419/2005, καθώς 
και τις αρμοδιότητες, που έχει μεταβιβάσει με απόφασή 
του σ’ αυτήν το Διοικητικό Συμβούλιο, σύμφωνα με τη 
διάταξη της παρ. 6 του άρθρου 3β του ν. 2081/1992 που 
προστέθηκε με τσ άρθρο 22 του ν. 3419/2005. 

Άρθρο 15 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως 

Στον Υφυπουργό Ανάπτυξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 10 Μαΐου 2006 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΦΥΠΟΥΡΓΟΣ ΑΝΑΠΤΥΞΗΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

ΑΝΑΚΟΙΝΩΣΕΙΣ 


Αριθ. 0544/Μ. 5521/ΑΣ 370 (2) 

Ανακοίνωση για τη θέση σε ισχύ της Συμφωνίας πο¬ 
λιτιστικής και εκπαιδευτικής συνεργασίας μεταξύ 
της Κυβέρνησης της Ελληνικής Δημοκρατίας και της 
Κυβέρνησης της Ομοσπσνδιακής Δημοκρατίας της 
Βραζιλίας. 

Το Υπουργείο Εξωτερικών ανακοινώνει ότι η Συμφω¬ 
νία πολιτιστικής και εκπαιδευτικής συνεργασίας μεταξύ 
της Κυβέρνησης της Ελληνικής Δημοκρατίας και της 
Κυβέρνησης της Ομοσπονδιακής Δημοκρατίας της Βρα¬ 


ζιλίας που υπογράφηκε στην Αθήνα στις 27 Μαρτίσυ 
2003 και κυρώθηκε από τη χώρα μας με τον υπ’ αριθμ. 
3272/2004 νόμο που δημοσιεύθηκε στο υπ’ αριθμ. 193 
Φύλλο Εφημερίδας της Κυβερνήσεως, τεύχος Α', της 
19ης Οκτωβρίου 2004, θα τεθεί σε ισχύ, σύμφωνα με 
το άρθρο 11 αυτής, την 26η Μαΐου 2006. 

Αθήνα, 5 Μαΐου 2006 

Με εντολή Υπουργού 
Ο Προϊστάμενος της Ε.Ν.Υ. 

ΒΑΣΙΛΕΙΟΣ Ν. ΠΑΤΡΩΝΑΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο Π.δ. 84/2006 (Α' 87) αρμοδιότητας Υπουργείου Αγρο¬ 
τικής Ανάπτυξης και Τροφίμων, διορθώνονται τα εξής: 

Στο άρθρο 1: 

α) Στην Παράγραφο 1, στο στοίχο 18 η φράση «β), ση¬ 
μεία π) και πι) του π.δ. 365/2002 (Α' 307)» αντικαθίσταται 
στο ορθό από το ακόλουθο κείμενο «β), σημεία ϋ) και ϋΙ) 
του π.δ. 365/2002 (Α' 307)». 

β) Στην Παράγραφο 1, στο στοίχο 29 η φράση «οι όροι 
της παραγράφου 2.» αντικαθίσταται στα ορθό από το 
ακόλουθο κείμενο «οι όροι της παραγράφου 2.» 

γ) Στην Παράγραφο 3, περίπτωση δ) η φράση «, πε¬ 
ρίπτωση, γ)» αντικαθίσταται στο ορθό από τη φράση 
«, περίπτωση γ)». 

Στο άρθρο 2: 

α) Μετά την περίπτωση β) της παραγράφου 3, η φράση 
«Οι αρμόδιες επίσημες υπηρεσίες» αντικαθίσταται στα 
ορθό από τη φράση «4. Οι αρμόδιες επίσημες υπηρε¬ 
σίες». 

β) Μετά το σημείο ϋ) της περίπτωσης γ) της παρα¬ 
γράφου 3, η φράση «Η Διεύθυνση Προστασίας Φυτικής 
Παραγωγής» αντικαθίσταται στο ορθό από τη φράση «5. 
Η Διεύθυνση Προστασίας Φυτικής Παραγωγής». 

Στο άρθρο 6: 

α) Στην Παράγραφο 2, στο στοίχο 10 η φράση «της 
Διεύθυνση Προστασίας Φυτικής Παραγωγής» αντικαθί¬ 
σταται στο ορθό από τη φράση «της Διεύθυνσης Προ¬ 
στασίας Φυτικής Παραγωγής». 

β) Στην Παράγραφο 3, στους στοίχους 7 και 8 η φράση 
«περίπτωση β) σημεία π) και πι) του π.δ. 365/2002 (Α' 
307)» αντικαθίσταται στο ορθό από το ακόλουθο κεί¬ 
μενο «περίπτωση β) σημεία ϋ) και ϋί) του π.δ. 365/2002 
(Α' 307)». 

Στο Παράρτημα: 

Σημείο 10: 

Το κείμενο «Αναγράφεται Ε.Κ.. Φυτοϋγειονομικό Δια¬ 
βατήριο (ατομικός αύξων αριθμός ή αριθμός της εβδο¬ 
μάδας ή αριθμός της παρτίδας), κατά περίπτωση:.», 

αντικαθίσταται στα σρθό από τσ ακόλσυθσ κείμενο: 
«Αναγράφεται ο αριθμός Φυτοϋγειονομικού Διαβατη¬ 
ρίου Ε.Κ. (σειρά ή εβδσμάδα ή παρτίδα), κατά περίπτω¬ 
ση:.». 

(Από τσ Υπ. Αγρστικής Ανάπτυξης και Τρσφίμων) 

